**Płońsk** je grad od 21,591 stanovnika (2022
) u centru Poljske. .

Geografske karakteristike
-------------------------

Płońsk se prostire duž riječice Płonka, udaljen 67 km sjeveroistoistočno od Varšave.

Historija
---------

Płońsk je nastao za ranog srednjeg vijeka, prvi put je dokumentiran 1155. kao utvrda, uz koju se tokom 11 i 12. vijeka razvilo trgovište.
Ono je početkom 14. vijeka postalo sjedište kastelana, pa je gradska prava dobilo negdje oko 1400. od mazovjeckog vojvode Zemovita IV.

Između 1526.-29. zajedno sa sjevernom Mazovijom postao je dio Kraljevine Poljske. Tokom 15 i 16. vijeka razvio se kao zanatsko-trgovački centar, zahvaljući tome što se nalazio na putu između Litve i Prusije. U to vrijeme bio je poznat po stočnim sajmovima.
Razvoj je prekinut u 17. vijeku, nakon Švedske invazije na Poljsku, tako da je od mjesta sa 130 kuća spao na samo 21.

Židovska zajednica u Płońsku dobila je važnosti nakon Švedske invazije na Poljsku i izbora Michała Korybuta Wiśniowieckog 
za kralja Poljsko-Litvanske Unije. On je Židovima dozvolio da grade kuće, sinagoge i proizvode pivo. Tako da su izbijanja Drugog svjetskog rata živjeli mirno. U njemu je rođen i odrastao David Ben Gurion prvi premijer Izraela.

Od 1795. za Prve podjele Poljske je dio Kraljevine Pruske, a od 1807. je dio napoleonskog Varšavskog vojvodstva. Nakon tog je od 1815. dio ruske Kongresne Poljske.

Krajem 19. vijeka izgrađeni su prvi pogoni prehrambene industrije, a od 1924. povezan je željezničkom prugom.

U Płońsku je u periodu 1865.-1866. radio kao učitelj mladi Henryk Sienkiewicz koji je u njemu napisao svoj prvi objavljeni roman *Uzalud* (Na Marne).

Za Drugog svjetskog rata i Njemačke okupacije bio je dio Trećeg Reicha. U to vrijeme između 1940.-42. iz židovskog geta je oko 12,000 ljudi deportirano u Koncentracijski logor Auschwitz.

Privreda
--------

Današnji Płońsk je centar poljopriivrednog kraja poznat po malinama, pa je prije svega grad prehrambene industrije, njegov mlin je jedan od najvećih u Poljskoj. 
Pored tog ima i pogone konditorske, kemijske, metalurške, elektro i tekstilne industrije, tvornicu
građevinskog materijala i štampariju.

Znamenitosti i obrazovanje
--------------------------

Najveća znamenitost je kasnogotička karmelićanska crkva Trzewiczek sa početka 16. vijeka (restaurirana 17-19. vijek).

U gradu djeluje filijala Varšavskog univerziteta, studij menadžmenta i marketinga.

Pobratimski gradovi
-------------------

Płońsk ima ugovore sa slijedećim gradovima;

|  |  |  |
| --- | --- | --- |
| * Izrael Ramat HaNegev, Izrael
* Hrvatska Čakovec, Hrvatska
* Francuska Crépy-en-Valois, Francuska
* Litvanija Šalčininkai, Litvanija
 | * Ukrajina Bahčisaraj, Autonomna Republika Krim
* Italija Notaresco, Italija
* Italija Mosciano Sant’Angelo, Italija
* Rusija Volgograd, Rusija
 | * Mađarska Tiszafüred, Mađarska
* Belgija Antoing, Belgija
* Ukrajina Ternopol, Ukrajina
 |

Izvori
------

1. 1 2 3  Poland: Major Cities - 10.10. 2022.
2. 1 2 3 4 5 6 7   „Historia" (poljski). Urząd Miejski w Płońsku. Pristupljeno 10.10. 2022.
3. 1 2  Płońsk w liczbach - 31.12.2022 | www.polskawliczbach.pl
4. 1 2 3 4 5 6 7   „Płońsk" (poljski). Encyklopedia PWN. Pristupljeno 10.10.2022.
5. ↑   „Honorowa Flaga Europy dla Płońska" (poljski). Urząd Miejski w Płońsku. Pristupljeno 10.10. 2022.

Vanjske veze
------------

***Płońsk*** na Wikimedijinoj ostavi

* *Urząd Miejski w Płońsku* (`pl`)